Antoine Kombouaré

Antoine Kombouaré (s. 16. marraskuuta 1963) on ranskalainen jalkapallovalmentaja, joka pelasi toistakymmentä vuotta pääsarjatasolla puolustajana. 

 Ura pelaajana  

Kombouaré aloitti ammattilaisuransa FC Nantes Atlantiquen joukkueessa 1983 ja nousi pelaavaan kokoonpanoon toden teolla seuraavalla kaudella. Hän edusti seuraa Jeu á la Nantaisen viimeiset menestysvuodet, joiden aikana Jean-Claude Suaudeaun luotsaama seura sijoittui liigassa hopealle kahteen otteeseen ja parhaimmillaan UEFA Cupin puolivälieriin 1985–1986. Kombouaré edusti Nantesia aina vuoteen 1990, kunnes siirtyi Sporting Toulon Variin ja sieltä edelleen Paris Saint-Germainiin.

PSG:n takalinjoilla Kombouaré pelasi avainpelaajana kauden 1991–1992 ja esiintyi edukseen myös europeleissä. Kauden 1992–1993 UEFA-cupin puolivälierien toisessa osaottelussa espanjalaista Real Madridia vastaan Kombouaré teki ratkaisevan 4–1-maalin toisen jakson lisäajalla ja sillä PSG selviytyi jatkoon hävittyään ensimmäisen osaottelun 3–1. PSG-paidassa Kombouaré voitti Ranskan mestaruuden kaudella 1993–1994 vaikka pelasikin kauden aikana vain yhdeksän ottelua. PSG-vuosina palkintokaappiin tuli myös kaksi Ranskan cupin voittoa ja yksi Ranskan liigacupin voitto. Kesällä 1995 Kombouaré siirtyi sveitsiläiseen FC Sioniin, jossa hän voitti debyyttikaudellaan maan cup-mestaruuden. Hän pelasi runsaan yhden kauden Sveitsissä ja kaksi skotlantilaisessa Aberdeenissa, kunnes palasi Ranskaan 1998. Uransa viimeisen kauden Kombouaré pelasi RC Paris'ssa Nationalissa.

 Meriitit pelaajana 

 Ranskan mestaruus: 1994
 Hopeaa (3): 1985, 1986, 1993
 Coupe de France (2): 1993, 1995
 Coupe de la Ligue: 1995
 Sveitsin cup: 1996

 Ura valmentajana 

Valmennusuransa Kombouaré aloitti jo pelaajauraltaan tutun Paris Saint-Germainin organisaatiossa 1999. Hän valmensi neljä vuotta seuran reservijoukkuetta, kunnes siirtyi kesällä 2003 RC Strasbourgin peräsimeen. Hän luotsasi seuran debyyttikaudellaan Liguessä sijalle 13, mutta seuraavan kauden kehno alku toi Kombouarélle potkut lokakuussa 2004. 

Valmennushommiin Kombouaré palasi kesällä 2005, kun Ligue 2:een noussut Valenciennes FC palkkasi hänet päävalmentajaksi. Kombouaré teki seurassa loistavaa työtä ja luotsasi seuran sensaatiomaisesti sarjan voittoon kauden päätteeksi. Kaudella 2006–2007 VAFC pelasi pääsarjassa ensimmäistä kertaa sitten kauden 1992–1993 ja putoajakandidaatiksi povattu seura säilyi niukin naukin liigassa. Luottamus Kombouaréen säilyi ja hän jatkoi päävalmentajana. Tulokset paranivat ja seura sijoittui kahdella seuraavalla kaudella niukoista resursseistaan huolimatta tukevasti keskikastiin. 

Kesällä 2009 Kombouaré siirtyi Paris Saint-Germainin päävalmentajaksi. PSG confirm Kombouaré arrival Debyyttikausi pariisilaisseuran päävalmentajana oli liigassa vaikea. Pitkään kaukana kärkitaistosta ollut seura jäi Kombouarénkin opeilla vasta sijalle 13. Coupe de Francessa se kuitenkin eteni finaaliin saakka ja kaatoi loppuottelussa AS Monacon jatkoajan jälkeen 0–1. Hoarau saves PSG’s season! Kombouaré sai pitää työnsä ja kaudella 2010–2011 meno onkin ollut parempaa. Toukokuussa 2011 PSG jatkoi valmentajansa sopimusta kesään 2013. Antoine Kombouare signs new one-year extension with Paris Saint-Germain Pian tämän jälkeen PSG eteni Coupe de Francen finaaliin toistamiseen Kombouarén alaisuudessa. Kevään 2010 voitto ei kuitenkaan uusiutunut, Lillen voitettua loppuottelun 0–1. Dramatic Cup win sees Lille on track for double

Kaudelle 2011–2012 Kombouaré sai aiempaa paremmat taloudelliset lähtökohdat PSG:n siirryttyä qatarilaisomistukseen. Qatari group takes control of PSG  Seura hankki kesän aikana tukun vahvistuksia pelaajapuolelle ja Kombouarén johdolla syyskausi sujuikin pelillisesti hyvin. Seura voitti syysmestaruuden kolmen pisteen erolla Montpellier’hen. Menestyksestä huolimatta Kombouarén asema seuran päävalmentajana on ollut koko syksyn spekuloinnin kohteena. Syysmestaruuden varmistamisen jälkeen aivan joulun alla uutisoitiin, että seurajohto olisi jo erottanut Kombouarén tehtävästään. Antoine Kombouare fired by Paris Saint-Germain - report Seurajohto ei kuitenkaan antanut virallista vahvistusta Kombouarén potkuille. Paris Saint-Germain and Antoine Kombouare in talks over coach's future Lopulta Kombouarén ja seuran yhteistyö päättyi 30. joulukuuta 2011. Antoine Kombouare leaves Paris Saint-Germain

Kombouaré palasi valmennustehtäviin kesäkuun lopulla 2012 allekirjoitettuaan kaksivuotisen sopimuksen saudiarabialaisen Al-Hilalin kanssa. Kombouaré dit oui à Al Hilal Pesti päättyi potkuihin jo helmikuussa 2013. Hilal sack Kombouaré, appoint Zlatko

Kesäkuussa 2013 Kombouarésta tuli Ligue 2:ssa pelaavan RC Lensin päävalmentajana. Kombouaré entraînera Lens Kombouarén johdolla Lens sijoittui Ligue 2:ssa toiseksi ja nousi kauden 2013–2014 päätteeksi liigaan. Menestys pääsarjatasolla jäi kuitenkin heikoksi ja Lens voitti vain 7 liigaottelua kaudella 2014–2015 ja jäi sarjan viimeiseksi 13 pisteen erolla putoamisviivaan. Seura olisi pudonnut liigasta pelillisestä tuloksesta huolimatta talousongelmien takia.Court orders Lens relegation to Ligue 2, French Football Federation to appeal Kaudella 2015–2016 Kombouaré jatkoi Lensin peräsimessä jälleen Ligue 2:ssa. Vaikka joukkue pelasi läpi kauden liigan kärkipäässä, jäi nousu lopulta 7 pisteen päähän Lensin ollessa sarjan kuudes. Kauden jälkeen Kombouaré jätti Lensin ja siirtyi EA Guingampin päävalmentajaksi.ANTOINE KOMBOUARÉ, NOUVEL ENTRAÎNEUR D’EN AVANT DE GUINGAMP

Kombouaré luotsasi Guingampin kahteen otteeseen Liguen keskikastiin. Kaudella 2016–2017 joukkue eteni myös Coupe de Francen välieriin, joissa se hävisi SCO Angersille. Guingampin juututtua Ligue 1:n jumboksi syyskaudella 2018–2019, Kombouaré sai potkut marraskuun alussa 2018.Kombouaré et Guingamp, c’est fini

Tammikuussa 2019 Kombouarén ura jatkui Liguen putoamiskamppailuun vajonneen Dijon FCO:n päävalmentajana.Football : Antoine Kombouaré nouvel entraîneur de Dijon Kombouarén johdolla Dijon säilytti sarjapaikkansa liigassa karsintojen kautta voittamalla RC Lensin yhteismaalein 4–2.MATCH STATS DIJON FCO - RC LENS  Hän jätti seuran kauden jälkeen.Kombouaré va quitter Dijon

Lokakuussa 2019 Kombouaré palasi valmennustehtäviin Toulousen päävalmentajana.Ligue 1. Antoine Kombouaré, nouvel entraîneur du TFC : « Les joueurs n’ont pas fait du bon boulot » Hän luotsasi Toulousen voittoon ensimmäisessä ottelussaan seuran peräsimessä, mutta voittoa seuranneet yhdeksän perättäistä tappiota liigassa sekä putoaminen Coupe de Francesta johtivat lopulta potkuihin tammikuun alussa 2020.Football : Antoine Kombouaré limogé, l’interminable descente aux enfers de Toulouse

Helmikuussa 2021 Kombouarésta tuli Ligue 1:n putoamiskamppailuun vajoneen FC Nantesin päävalmentaja.Antoine Kombouaré nouvel entraîneur du FC Nantes (officiel) Kombouarén debyyttiottelussa 14. helmikuuta Nantes voitti Angersin ja katkaisi joukkueen 15 ottelun voitottoman putken. Round 25 Kombouaré nosti Nantes'n lopulta liigassa sijalle 18 ja putoamiskarsintoihin. Niissä joukkue voitti Kombouarén entisen seuran Toulousen ja säilytti paikkansa liigassa.Nantes win relegation playoff to maintain place in Ligue 1 football Kaudella 2021/22 tulokset olivat edelliskautta parempia. Ranskan cupissa Kombouaré luotsasi Nantes'n finaaliin, jossa OGC Nice kaatui 0–1. Mestaruus oli Nantes'lle ensimmäinen pokaali sitten kauden 2000/01 liigamestaruuden ja joukkue pääsee kahdenkymmenen vuoden tauon jälkeen pelaamaan europelejä.Nantes lifted the French Cup for the first time in 22 years

Kausi 2022/23 sujui Nantes'lta kaksijakoisesti. Liigassa Nantes menestyi kehnosti ja juuttui taistelemaan putoamista vastaan. Eurokentillä Kombouaré luotsasi Nantes'n Eurooppa-liigassa lohkossaan toiseksi, mutta tie katkesi pudotuspelien ensimmäisellä kierroksella tappioon Juventukselle yhteismaalein 4–1.Agg: 1-4Juventus win Ranskan cupissa Kombouaré johdatti joukkueensa toista kertaa perättäin loppuotteluun, jossa se kuitenkin hävisi Toulouselle 5–1.Toulouse wins French Cup: Football reigns supreme in land of rugby for first time in 66 years Toukokuun alussa 2023 Nantes erotti Kombouarén, kun joukkue ei ollut voittanut liigaottelua helmikuun puolivälin jälkeen.Nantes sack Kombouaré, promote Aristouy

 Meriitit valmentajana 

 Ranskan cup: 2010, 2022
 Hopeaa: 2011
 Ligue 2: 2006
 Hopeaa: 2014
 UNFP:n vuoden valmentaja Ligue 2:ssa: 2006

 Lähteet 

 Aiheesta muualla 

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1963 syntyneet
Luokka:Elävät henkilöt